характеристики са общи, и като се следват конкретните указания за всяка съответна позиция.
 Позициите се отчитат с тяхната положителна стойност, освен ако в съответните указания не е предвидено друго.
 Дериват е финансов инструмент или друг договор, който притежава всяка от следните три характеристики:
 d)
 неговата стойност се променя в отговор на промяната в определен лихвен процент, цена на финансов инструмент, цена на стока, валутен курс, индекс на цени или лихвени проценти, кредитен рейтинг или кредитен индекс, или друга променлива, при условие че в случай на нефинансова променлива, променливата не е специфична за дадена страна по договора (наричана понякога „базова“);
 e)
 той не изисква първоначална нетна инвестиция или изисква първоначална нетна инвестиция, която е по-малка от тази, която би се изисквала за други видове договори, за които би могло да се очаква да имат подобен отговор на промените в пазарните фактори;
 f)
 той се урежда на бъдеща дата.
 Образецът се състои от две таблици: „Информация за държани позиции“ и „Информация за деривати“.
 В таблица „Информация за държани позиции“ всеки дериват се отчита отделно в толкова на брой реда, колкото е необходимо, за да се попълнят правилно всички изисквани в таблицата позиции. Ако една променлива на даден дериват може да получи две стойности, то този дериват трябва да бъде отчетен в повече от един ред.
 По-конкретно, дериват с повече от една двойка валути трябва да бъде разделен по всяка отделна двойка, като всяка от тях се отчита на отделен ред.
 В таблица „Информация за деривати“ всеки дериват се отчита отделно, в един ред за всеки актив, като се попълват всички изисквани в таблицата променливи.
 Образецът се прилага за метод 1 (метод, основан на счетоводно консолидиране), метод 2 (метод на приспадане и агрегиране) и комбинация от метод 1 и 2.
 Когато се използва единствено метод 1, отчитането отразява консолидираната позиция на държаните от групата закрити деривати, нетно от сделките в рамките на групата, попадащи в обхвата на надзора на групова основа. Отчитането се извършва по следния начин:
 —
 Позиции „Юридическо наименование на предприятието“ (C0010) и „Идентификационен код на предприятието“ (C0020) не се отчитат;
 —
 Закритите деривати, държани от застрахователните или презастрахователните предприятия, притежаващи дялово участие, застрахователните холдинги или финансовите холдинги със смесена дейност, се отчитат позиция по позиция;
 —
 Закритите деривати, държани от предприятията, консолидирани в съответствие с член 335, параграф 1, букви а), б) и в) от Делегиран регламент (ЕС) 2015/35, се отчитат позиция по позиция;
 —
 Закритите деривати, държани от други свързани предприятия, не се включват.
 Когато се използва единствено метод 2, отчитането обхваща подробен списък на закритите деривати, държани от предприятията, притежаващи дялово участие, застрахователните холдинги или финансовите холдинги със смесена дейност и дъщерните предприятия, независимо от използвания пропорционален дял. Отчитането се извършва по следния начин:
 —
 Позиции „Юридическо наименование на предприятието“ (C0010) и „Идентификационен код на предприятието“ (C0020) се отчитат;
 —
 Закритите деривати, държани от застрахователните или презастрахователните предприятия, притежаващи дялово участие, застрахователните холдинги или финансовите холдинги със смесена дейност, се отчитат позиция по позиция;
 —
 Закритите деривати, държани от застрахователни и презастрахователни предприятия, застрахователни холдинги, предприятия за спомагателни